ההצלחה הבינלאומית הגדולה של להקת המחול קמע  
מגיעה לשני מופעים בלעדיים בבית האופרה :

כרמינה בורנה 2.0

כוריאוגרפיה: תמיר גינץ | מוזיקה: קרל אורף   
המשכן לאמנויות הבמה – בית האופרה תל אביב

שבת| 11.01.25 | 20:00 , 17:00   
טריילר <https://youtu.be/Mn643_C6ZwM>

**להקת המחול קמע** תעלה בבית האופרה במופעים בלעדיים בישראל את היצירה המצליחה "כרמינה בורנה 2.0" מאת תמיר גינץ לצלילי קרל אורף.

ההפקה, בגרסתה החדשה, עלתה בבכורה במאי האחרון בחמשה מופעים בהיכל אמנויות הבמה בהרצליה וזכתה לתשואות באוקטובר בגרמניה בתיאטרון הגדול של מינכן "דויטשה תיאטר". לבקשת הקהל היצירה מגיעה לאופרה, בין סיורי הלהקה בחו"ל.

הכוריאוגרפיה העכשווית נוצרה בשנת 2007 על ידי המנהל האמנותי וכוריאוגרף הבית **תמיר גינץ** בהזמנת פסטיבל קיפריה בקפריסין, מאז "כרמינה בורנה" הפכה לסיפור הצלחה בינלאומי ומאז הועלתה בכל רחבי העולם, ובכלל זה באירועי התרבות של האולימפיאדה בביג'ינג (2008). באביב 24, לבקשת פסטיבלים בחו"ל, גינץ עדכן וחידש את הכוריאוגרפיה ואת ההפקה עם עיצוב תלבושות מרהיב של אביעד הרמן ועיצוב תאורה חדש של שי יהודאי.

**כרמינה בורנה** היא קנטטה עלילתית שחיבר קרל אורף בשנים 1935-6. הקנטטה מבוססת על 24 שירים מתוך קובץ של דברי שירה מימי הביניים בשם זה. הפרוש המילולי של השם הוא "שירי בוירן", שם זה מתייחס למנזר בנדיקטבויירן, שם נמצא כתב העת המקורי. הליברית, בלטינית וגרמנית, עוסקת בקשת רחבה של נושאים: הפכפכות הגורל והעושר, טבעם החמקמק, המתעתע של החיים, השמחה על שוב האביב ותענוגות השתייה, הזלילה, ההימורים והתאווה.

גינץ, משתמש ביצירה המוזיקלית של קרל אורף כשטיח מוזיקלי לכוריאוגרפיה תוססת: הוא מניע את רקדניו הוירטואוזים בהתאם להתפתחות המוזיקלית להתהוללות במשחקי חיזור, תשוקה וארוטיקה. מתוך הנשף עטור החשקים נחשפות מגוון דמויות על זהותן הייחודית.

היצירה מגיעה בשיאה לפורקן של חופש, אהבה רוחנית וגשמית.

\*המופע מבוצע לצלילי מוזיקה מוקלטת.

\* כולל עירום חלקי, מומלץ מגיל 16 ומעלה.

כרמינה בורנה

כוריאוגרפיה: תמיר גינץ

מוזיקה: קרל אורף

עיצוב תלבושות: אביעד הרמן

עיצוב תאורה: שי יהודאי   
  
שבת | 11.01.25| 20:00 – בית האופרה תל אביב - [כרטיסים אחרונים בהחלט](https://www.israel-opera.co.il/?CategoryID=535&ArticleID=6592)

שבת | 11.01.25I 17:00 – בית האופרה תל אביב - לאור בקשת הקהל- נפתח [מופע נוסף](https://www.israel-opera.co.il/?CategoryID=535&ArticleID=6592)

טווח מחירים – 165 ₪ - 220 ₪   
לרכישת כרטיסים :   
<https://did.li/DWCIw>

**קופת בית האופרה: 03-6927777**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

קרנית בסון - יחסי ציבור, 052-4299441